
Uzaicinājumam uz apspriedi 
ar piegādātājiem Nr. DVP 2024/106-AP


Apspriede ar piegādātājiem Nr. DVP 2024/106-AP
nodotās tehniskās specifikācijas prasības

[bookmark: _Hlk138757843]Atklāts konkurss (virs ES)
“Paskaidrojuma raksta izstrādāšana un autoruzraudzība
Daugavpils  Centra un Zinātņu vsk. ēkām”
identifikācijas Nr. DVP 2024/106

PROJEKTĒŠANAS UZDEVUMS - TEHNISKĀ SPECIFIKĀCIJA
1.DAĻA 
“Telpu  apdares  un  inženiertīklu atjaunošana / ierīkošana  sporta  nodarbību  telpu  blokā, Daugavpils Zinātņu  vidusskolas  ēkā,  18.novembra  ielā 47, Daugavpilī  paskaidrojuma raksta (vienkāršota pārbūve) izstrādāšana un autoruzraudzība”
1. Iepirkums paredz:
1.1. Paskaidrojuma raksta (vienkāršota pārbūve)  “Telpu  apdares  un  inženiertīklu atjaunošana / ierīkošana  sporta  nodarbību  telpu  blokā, Daugavpils Zinātņu vidusskolas ēkā,  18.novembra  ielā 47, Daugavpilī (telpu grupas kadastra apzīmējums Nr.0500 001 7813 003)” izstrādāšana un autoruzraudzība;
1.2. Būvdarbu autoruzraudzību.
2. Paskaidrojuma rakstu (vienkāršota pārbūve) jāizstrādā un autoruzraudzība jāveic saskaņā ar normatīvo aktu prasībām atbilstoši Atklāta konkursa nolikumam.
3. Izstrādājot paskaidrojuma raksta (vienkāršota pārbūve), nodrošināt ēkas vai tās daļas konstrukciju noturību, ugunsdrošību, lietošanas drošumu, arhitektonisko kvalitāti, jaunu inženiertīklu ierīkošanu vai esošo pārbūvi, lai nodrošinātu būvniecības ieceres un ēkas atbilstību normatīvo aktu prasībām, atbilstību paredzētajam lietošanas veidam un normatīvajiem aktiem, kā arī trešo personu īpašuma tiesību ievērošanu.
4. Izpildītājam jānodrošina projektēšanai nepieciešamo materiālu un dokumentu (tehnisko noteikumi, īpašie noteikumi, u.c.) pieprasīšana no atbildīgo institūciju puses un/vai aktualizēšanu. 
Paskaidrojuma raksta (vienkāršota pārbūve) sastāvs - atbilstoši Ministru kabineta noteikumu Nr.529 „Ēku būvnoteikumi”. Būvniecības darbu izmaksu aprēķins izstrādājams atbilstoši Ministru kabineta noteikumiem Nr.239 „Noteikumi par Latvijas  būvnormatīvu LBN 501-17 „Būvizmaksu noteikšanas kārtība””. Pasūtītāja būvniecības koptāmes sastāvā paredzēt arī autoruzraudzības izmaksas. Piedāvātajai autoruzraudzības izmaksu pozīcijai jābūt fiksētai un to nedrīkst pārrēķināt. Visas atsauces uz materiālu un izstrādājumu izgatavotāju firmām, kuras norādītas projektā, liecina tikai par šo izstrādājumu kvalitāti un apkalpošanas līmeni. Specifikācijās norādīto materiālu un izstrādājumu nomaiņa ir iespējama ar citiem tehniski ekvivalentiem materiāliem un izstrādājumiem, iepriekš saskaņojot ar projekta autoriem un pasūtītāju.
5. Izpildītājs apņemas veikt autoruzraudzību atbilstoši izstrādātajam un saskaņotam Paskaidrojuma rakstam (vienkāršota pārbūve), noteikumiem Nr.500 “Vispārīgie būvnoteikumi” un citiem būvniecību regulējošajiem normatīvajiem aktiem. Izpildītājs ir atbildīgs par to, lai visā līguma izpildes laikā tam būtu spēkā esošas licences, sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem. Par autoruzraudzības veikšanu objektā līgums tiks noslēgts atsevišķi pēc tam, kad pasūtītājs būs veicis iepirkumu par būvniecību, izvēlējies iepirkuma uzvarētāju un precizējis būvdarbu izpildes termiņus.

	1.
	PASŪTĪTĀJS
	Daugavpils valstspilsētas pašvaldība, reģ. Nr. 90000077325, 
adrese: K.Valdemāra iela 1, Daugavpils, LV-5401, Latvija

	2.
	OBJEKTA ADRESE
	Daugavpils  Zinātņu  vidusskola ,
18.novembra  iela 47, Daugavpils, Latvija, LV-5401
Telpu grupas kadastra apzīmējums Nr. 0500 001 7813 003

	3.
	ĒKAS GALVENAIS IZMANTOŠANAS VEIDS
	1263 – skolas, universitātes un zinātniskajai pētniecībai  paredzētās  ēkas

	4.
	INFORMĀCIJA PAR BŪVI
	Būves grupa - III grupa
Būves kopējā platība – 1088.9 m2
Būves apbūves laukums – 788.5 m2
Stāvu skaits – virszemes -3, pazemes – 0
Telpu grupa kadastra apzīmējums Nr. 0500 001 7813 003

	5.
	BŪVNIECĪBAS VEIDS
	Paskaidrojuma raksts (vienkāršota pārbūve)

	6.
	PASŪTĪTĀJA  ATBILDĪGAIS
PĀRSTĀVIS
	Daugavpils valstspilsētas pašvaldības Centrālas pārvaldes Īpašuma pārvaldīšanas departamenta Nekustama īpašuma attīstības nodaļas būvuzraugs Nadežda Šapkova, tālr. 654-23601, nadezda.sapkova@daugavpils.lv 

	7. 
	OBJEKTA NOVIETNE UN RAKSTUROJUMS
	Ēka atrodas Daugavpilī, tā ir pieslēgta pilsētas ūdensapgādes, kanalizācijas un siltumapgādes tīkliem. Elektroapgāde – esošs pieslēgums.
Ieteicama objekta apsekošana kopā ar Pasūtītāja pārstāvi, precizējot Pasūtītāja prasības paskaidrojuma raksta izstrādei.

	8.
	PROJEKTĒŠANAS MĒRĶIS UN UZDEVUMS
	Nodrošināt Daugavpils Zinātņu  vidusskolas sporta nodarbību telpu bloka atbilstību MK noteikumu prasībām, iekārtu, aprīkojuma funkcionēšanu atbilstoši spēkā esošiem būvnormatīviem, standartiem, sanitārajām normām

	9.
	PRASĪBAS IZSTRĀDĀT:

	9.1.
	PASKAIDROJUMA RAKSTĀ IETVERAMIE
RISINĀJUMI
	Norādījumi veicamajiem darbiem
Veikt pārbūves darbus (telpu grupa kadastra apzīmējums Nr. 0500 001 7813 003) telpās:  pirmā stāva telpās Nr. 6 un Nr. 22; otrā stāva telpās Nr. 31, 32, 33, 34, 35, 36, 37, 38, 39, 40 un 41;  trešā stāva telpās Nr. 42, 43, 44,  45, 46, 47, 48, 49, 50, 51 un 52 (numerācija  atbilstoši  būves kadastrālās uzmērīšanas lietas datiem).

Norādījumi par tehniskās dokumentācijas sagatavošanu:
Telpu  plānojums:
[bookmark: _Hlk150171537]Paredzēt: telpas 43 un 44 (apvienot) inventāra glabāšanai.
Telpā Nr. 34 – paredzēt jaunas norobežojošās starpsienas ar iebūvētu durvju ailu ierīkošanu. 
Grīdas – jāveic grīdu konstrukciju tehniskā apsekošana, lai sagatavotu optimālus konstruktīvos risinājumus grīdu pamatņu sagatavošanai :
Sporta nodarbību telpā – esošās grīdas konstrukcijas demontāža – jaunas grīdas konstrukcijas uzstādīšana, amortizējošo paliktņu, grīdas siju uzstādīšanu, cietās koksnes grīdas seguma ieklāšanu,  grīdas slīpēšanu, marķēšanu, lakošanu, grīdlīstu uzstādīšanu. Jānodrošina pagrīdes daļas vēdināšanās. 
Sanitāros mezglos, dušas telpās -  labi kopjamas, neslidenas akmens masas flīzes (nodilumizturība PEI 5, atbilstoši DIN EN 154, biezums 8mm, virsma: mat, R10/A). Telpās Nr. 32, 34, 41, 45 un 52 – augstvērtīgs līmēts heterogens PVC linoleja segums (ar OSB plātnēm un izlīdzinošo maisījumu) ar šādiem parametriem: biezums 2mm, aizsargkārta ar PUR pārklājumu - 0.7mm, nodilumizturība 34 klase, pretslīdes aizsardzība R10. 
Kāpņu telpās – esošā krāsojuma noņemšana, pamatnes apstrāde ar remontsastāvu, sagatavošana krāsošanai, krāsošana ar epoksītsastāva krāsu. 
Segumiem jābūt kvalitatīviem, viegli tīrāmiem un kopjamiem, neslideniem. 
Sienas: 
Sienu attīrīšana no vecās apdares, virsmu izlīdzināšana ar apmetumu, virsmu apstrādāšana ar gruntējošu sastāvu, sagatavošana krāsošanai, krāsošana ar izturīgu, labi kopjamu krāsu (tonēta, nodilumizturīga, mazgājamā matētā (spīduma pakāpe 4) akrilātu ūdens dispersijas krāsa sienām, “Nuovamat”, vai analogs). Sanitāro mezglu telpās un dušas telpās – flīzētas h = 1,8 m. 
Rievu kalšana/aizdarīšana, elektroinstalācijas un vājstrāvas tīklu kabeļu montāžai nepieciešamā apjomā. 
Sporta zāle - triecienizturīga plātņu materiāla vairogu kārbu uzstādīšana ap centrālapkures sildelementiem, saskaņojot to konstrukciju ar pasūtītāju un ēkas lietotāju.
Griesti:
Griestu attīrīšana, virsmu izlīdzināšana ar apmetumu, virsmu apstrādāšana ar gruntējošu sastāvu, sagatavošana krāsošanai, krāsošana ar ekoloģisku, nodilumizturīgu, viegli tīrāmu un kopjamu krāsas sastāvu.
Telpu iekšējā apdarē paredzēt videi un  veselībai draudzīgus apdares materiālus, kas atbilst higiēnas prasībām, ir viegli kopjami un droši. 
Ailes:
Esošo durvju bloku demontāža, jaunu durvju bloku ar gludu, viegli mazgājamu virsmu kopā ar apmalēm un furnitūru uzstādīšana, ailsānu apdare. 
Durvīm paredzēt minimālo brīvo ailas platumu 0,9m. Ārdurvīm jānodrošina siltuma caurlaidības koeficientu U≤1.40 (W/m2K) un termisko tiltu siltuma caurlaidības koeficientu ψ≤0,05 (W/mK). Kāpņu telpās – paredzēt ugunsdrošo durvju bloku  un  ugunsdrošā  bēniņu lūka vismaz EI30  kopā ar kāpnēm  uzstādīšanu.
Sporta zāle – logu aizsargrežģu demontāža, attīrīšana no vecas krāsas, pārkrāsošana, atpakaļ montāža. Ailsānu apdares atjaunošana.
Telpu Nr. 34 un 45 – mikroventilācijas elementu ierīkošana logu konstrukcijās. 

Projekta autors var piedāvāt citus griestu izbūves materiālus, ja tas ir funkcionāli, tehniski un ekonomiski pamatotas.

Norādījumi inženiertīklu projektēšanai:
Veikt esošo inženiertīklu tehnisko apsekošanu, veikt inženiertīklu atjaunošanu (elektroinstalāciju, apgaismojumu, ventilāciju, ūdensapgādes un kanalizācijas tīklu, vājstrāvas) nepieciešamā apjomā atbilstoši normatīviem aktiem.





Elektroapgāde
Veikt tehniskās dokumentācijas izstrādi ēkas elektroinstalācijas atjaunošanai nepieciešamā apjomā. Jāveic pieejamo un nepieciešamo jaudu precizēšana. Gadījumā, ja nepieciešams tīklu jaudas palielinājums, par to jāinformē pasūtītāju, norādot nepieciešamos slodžu parametrus. Projekta sadaļu izstrādāt atbilstoši būvnormatīva LBN 261-15 "Ēku iekšējā elektroinstalācija" spēkā esošām un pielietojamām Latvijas Elektrotehniskās komisijas (LEK) energostandartu prasībām. Paredzēt esošo novecojušo gaismekļu demontāžu un utilizāciju. Paredzēt jaunu energoefektīvo LED gaismekļu montāžu. Telpu apgaismojuma līmeni un gaismekļu, rozešu, slēdžu aizsardzības klasi IP, skaitu un to izvietojumu izvēlēties atbilstoši normatīviem. Apgaismojumam telpās jābūt regulējamam, nodrošinot atsevišķu gaismekļu grupu ieslēgšanu/ atslēgšanu ar atsevišķo slēdžu palīdzību. 
	Gaismas avota tips
	LED

	Gaismas plūsmas veids
	Simetrisks

	Sistēmas faktiskā gaismas plūsma, ieskaitot optikas zudumus
	3000...3500 lm (sporta zālei ≥10000 lm)

	Gaismekļa efektivitāte lm/W
	98 lm/W

	Gaismekļa kalpošanas laiks ne mazāk kā 9L70/B50:
	40 000h

	Gaismekļa aizsardzības klase (IP), ne mazāka kā:
	IP20 (sanmezgliem IP44)

	Barošanas darba sprieguma diapazons, nominālais
	110 ÷ 240V 50Hz

	Elektroizolācijas drošības klase pēc EN-60598:
	II (otrā)

	Garantijas laiks visām gaismekļa komponentēm (LED, transformators, korpuss), ne mazāks kā:
	vismaz 2 gadi


Gaismekļus sporta zālē paredzēt triecienizturīgā izpildījumā, vai to aprīkošanu ar aizsargrežģiem.
Spēka un apgaismošanas grupu tīklus paredzēt ar vara kabeļiem (RZ1-K(AS), vai analogu), zem apmetuma (kur tas ir iespējams), montāžas kanālos. Paredzēt evakuācijas ceļu aprīkošanu ar avārijas gaismekļiem „Izeja” ar barošanas blokiem (deg bez sprieguma 1 stundu). Visu tehnoloģisko iekārtu korpusi, apgaismošanas armatūru korpusi, montāžas plaukti un kanāli, vēdināšanas kanāli un elektrosadalņu korpusi jāsazemē.
Ventilācija
Jāveic sporta nodarbību telpu bloka esošās ventilācijas sistēmas tehniskā apsekošana. Jāparedz funkcionāli nevajadzīgo ventilācijas iekārtu demontāža un izvākšana no telpām. 
Uzstādīt autonomu mehāniskās pieplūdes/ nosūces ventilācijas sistēmu sporta zāles telpai (1.stāva telpa Nr.42), izmantojot gaisa apstrādes agregātu ar rekuperāciju. Ventilācijas iekārtu komplektēt ar atbilstošas jaudas kaloriferi vai citu sildierīci gaisa sildīšanai ziemā. Paredzēt ventilācijas iekārtas komplektēšanu ar gaisa dzesēšanas bloku (veicot siltuma pārpalikumu aprēķinu, nepieciešamās dzesēšanas iekārtas jaudas aprēķinu pieplūdes gaisām), izstrādāt tehniskus risinājumus kondensāta novadīšanai no dzesēšanas bloka. Pieplūdes un nosūces gaisa daudzumiem kopumā ir jābūt sabalansētiem. Paredzēt rekuperācijas tipa ventilācijas iekārtas uzstādīšanu, nodrošinot telpās gaisa apmaiņu ≥7 l/s vienam cilvēkam, saskaņā ar Pasaules Veselības organizācijas ieteikumiem. Nepieciešamās iekārtas jaudu aprēķināt ņemot vēra cilvēku skaitu sporta zālē. Iekārta ir jānodrošina ar visiem automātikas un regulēšanas elementiem, t.sk. gaisa apmaiņas daudzuma regulēšana atkarībā no gaisa temperatūras un kvalitātes. Ventilācijas sistēmai jānodrošina darbība VAV režīmā, izmantojot CO2 sensorus. Optimālais VAV darbības režīms jānodrošina ventilācijas apjoms ≥7 l/s vienam cilvēkam un maksimālais CO2 līmenis nodarbību telpās – līdz 1000 ppm. Paredzēt ventilācijas sistēmas aprīkošanu ar trokšņu slāpētājiem; droseļvārstiem, gaisa plūsmas regulēšanai sporta zāles telpā; nepieciešamības gadījumā – ugunsdrošiem vārstiem. Visos gaisa vados ir jāparedz tīrīšanas iespēja visā gaisa vadu garumā, uzstādot tīrīšanas lūkas. Tīrīšanas lūkas jāuzstāda vietās, kuras nodrošina iespēju iztīrīt gaisa vadus 8 – 10m attālumā uz katru pusi. Difuzoru skaitu un izvietojumu izvelēties vienmērīgai gaisa apmaiņai visā sporta zāles apjomā. 
Sanitārajos mezglos un dušas telpās jāparedz jauno kanāla ventilatoru uzstādīšana ar aizsardzības klasi IP44, pieslēdzot tos caur atsevišķiem slēdžiem.
Jāparedz automātiska vēdināšanas sistēmas atslēgšana ugunsgrēka trauksmes laikā. Tehniski ekonomiski pamatotu agregāta tipu un jaudu, kā arī izvietojumu izvēlas dokumentācijas izstrādātājs, saskaņojot to ar Pasūtītāju

Apkure
Jāveic sporta nodarbību bloka siltuma zudumu aprēķins un nepieciešamo siltuma jaudu noteikšana, ņemot vērā projektējamus ēkas siltināšanas darbus. Jāparedz novecojušas apkures sistēmas komponentu demontāža un utilizācija. Paredzēt sildķermeņu un siltumapgādes cauruļvadu nomaiņu. Izstrādāt tehnisko dokumentāciju divcauruļvadu apkures sistēmas ierīkošanai, paredzēt presējamā tērauda cauruļu pielietojumu. Kā siltuma avots telpās jāparedz tērauda radiatori vai konvektori ar spiediena izturību 10 bar. Radiatoriem paredzēt noslēgarmatūras, termoregulatoru un atpakaļgaitas ierobežotāju uzstādīšanu. Paredzēt katram stāvvadam regulēšanas, noslēgšanas un iztukšošanas iespēju, to aprīkošanu ar automātiskiem atgaisošanas mezgliem. Veikt projektējamās apkures sistēmas hidraulisko aprēķinu, noteikt radiatoru termostatisko vārstu un stāvvadu balansēšanas vārstu iestatījumu vērtības. Paredzēt spiediena krituma regulatoru un citas regulējošās armatūras uzstādīšanu nepiederošiem nepieejamā vietā (vai tas apšūšanu un apkalpošanas lūku uzstādīšanu).
Projekta autors var piedāvāt citus materiālus, ja tie ir funkcionāli, tehniski ekonomiski pamatoti.

Ūdensapgādes un kanalizācijas tīkli
Fiziski novecojušo sanitārtehnisko iekārtu (klozetpodi, roku mazgātnes, dušas aprīkojums, kanalizācijas trapi) kopā ar cauruļvadiem (t. sk. starpstāvu pārseguma daļās), veidgabaliem, jaucējkrāniem, noslēgarmatūru demontāža, jauna aprīkojuma uzstādīšana nepieciešamā skaitā, nodrošinot MK noteikumu Nr. 610 “Higiēnas prasības vispārējās pamatizglītības, vispārējās vidējās izglītības un profesionālās izglītības iestādēm” un Būvju vispārīgo prasību būvnormatīva LBN 200-21 prasību izpildi. Izvēlētajām sistēmām un risinājumiem jāparedz augstu energoefektivitāti un ilgtspēju. 

Vājstrāvas  tīkli:
Paredzēt esošo vājstrāvas tīklu (internēts, piekļuves kontroles sistēma, u.c.) aizsardzību būvdarbu laikā, nepieciešamības gadījumā to saudzīgo demontāžu, atpakaļ montāžu pēc būvdarbu pabeigšanas. Paredzēt vājstrāvas tīklu aizsardzību pret zibens sekundāro iedarbību atsevišķi no pārsprieguma aizsardzības ierīcēm, kā arī mehānismiem triecieniem (sporta zālē).

Ugunsdrošība: 
Būvdarbu apjomos paredzēt esošās ugunsdrošības signalizācijas saudzīgo demontāžu/ atpakaļ uzstādīšanu, pieaicinot sistēmu apkalpojošu organizāciju. Paredzēt evakuācijas avārijapgaismes ierīkošanu. Evakuācijas ceļu norādēm projektā jāparedz izmantot armatūras ar ~ 6W LED kompaktspuldzēm. Nepieciešamības gadījumā paredzēt papildus autonomo ugunsgrēka detektoru uzstādīšanu virs piekārtiem griestiem vietās, kur to pieprasa CEN/TS54-14.

Norādījumi sporta nodarbību iekārtai:
Jāparedz fiziski novecojušo sporta nodarbību iekārtu demontāža, jaunu, sekojošu iekārtu uzstādīšanu:
· Jaunas vingrošanas sienas un vingrošanas aprīkojums;
· Basketbola laukuma aprīkojums - basketbola grozu konstrukciju uzstādīšana, komplektā rūdītā stikla vairogiem 180x105 cm metāla rāmī, FLEX vai ekvivalents sacensību atsperu stīpa, tīkliņš.  Groza augstuma regulēšanas iespēja 260 – 305 cm. Jaunu basketbola grozu ar vairogiem 1,10 x 0,7 m uzstādīšana stiprinot tieši pie sienas, speciāli noapaļoti apakšējo stūru aizsargi;
· Volejbola laukuma aprīkojums – montējami grīdā un viegli demontējami tīkla stabi un tikls;
· Vingrošanas virves uzstādīšana – stiprinājums pie griestiem;
· Vingrošanas rīku kronšteina demontāža, krāsojuma atjaunošana, atpakaļ uzstādīšana;
· Zāli norobežojoša aizsargtīkla (aizkara) uzstādīšana, kas sadala zāli uz pusēm un ļauj droši vadīt divas dažāda veida nodarbības.

	10.
	PIEVIENOTIE DOKUMENTI
	1. Būves novietojuma shēma;
2. Būves stāvu plāni;
3. Telpu grupas eksplikācija;
4. Zemes robežu plāns;
5. Zemesgrāmatu apliecība.

	   11.
	IZPĒTES  DARBI
	Ēkas būvkonstrukciju un inženiertīklu tehniskā apsekošana saskaņā ar būvnormatīvu LBN 405-21 “Būvju tehniskā apsekošana”

	12.
	ĪPAŠIE NOSACĪJUMI
	1. Izstrādājot projektu telpu apdares atjaunošanai ņemt vērā ēkas telpu izmantošanu,
2. Paskaidrojuma rakstu izstrādes darba gaitā saskaņot darba apjomus un tehniskos risinājumus ar ēkas lietotāju un Pasūtītāju

	13.
	NEPIECIEŠAMIE SASKAŅOJUMI
	Tehniskās dokumentācijas saskaņošanu ar pasūtītāju, ēkas izmantotāju, institūcijām, kuras izdevušas   tehniskos noteikumus un nosacījumus, Daugavpils valstspilsētas pašvaldības iestādes “Daugavpils pašvaldības centrālā pārvalde” Pilsētplānošanas un būvniecības departamentu  veic projektētājs.

	14.
	SAISTOŠIE  LIKUMI, NORMATĪVIE  AKTI
	Būvniecības likums un visi attiecīgi MK noteikumi.
Citi spēkā esošie Būvniecības procesu reglamentējošie normatīvie akti


	15.
	TEHNISKIE  NOTEIKUMI (TEHNISKO NOTEIKUMU DERĪGUMA TERMIŅA PAGARINĀŠANU VEIC PROJEKTĒTĀJS):

	
	ŪDENSAPGĀDEI
	Pieprasa projektētājs

	
	KANALIZĀCIJAI
	Pieprasa projektētājs

	
	ELEKTROAPGĀDEI
	Pieprasa projektētājs

	
	VESELĪBAS INSPEKCIJA
	Pieprasa projektētājs

	
	CITI
	Pieprasa projektētājs, ja prasības par citu tehnisku noteikumu nepieciešamību izvirza.
Saņemot negatīvus atzinumus par neatbilstību tehnisko noteikumu prasībām, pasūtītājs nodod tos izpildītājam neatbilstību novēršanai

	16.
	PRASĪBAS PROJEKTA SASTĀVAM, NOFORMĒJUMAM:

	Paskaidrojuma raksta dokumentācija jāsagatavo atbilstoši Ministru kabineta noteikumiem Nr.545 Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana" prasībām. Sagatavot izmaksu aprēķinus atbilstoši MK noteikumiem Nr.239 “Noteikumi pat Latvijas būvnormatīvu LBN 501-17 “Būvizmaksu noteikšanas kārtība”.

	Būvniecības ieceres dokumentācija jāizstrādā un jāiesniedz: 1 ORIĢINĀLI + 1 DIGITĀLĀ VEIDĀ (PDF; DWG) un būvniecības ieceres dokumentācijas teksta un grafiskās datnes augšupielādēt būvniecības informācijas sistēmā atbilstoši LBN 202-18 “Būvniecības ieceres dokumentācijas noformēšana”

	Darba specifikācijā var nebūt paredzēti visi veicamie pasākumi. Ja projektēšanas gaitā tehnisku vai ekonomisku apsvērumu dēļ tiek konstatēts, ka lietderīgi veikt vēl citus pasākumus vai no atsevišķiem pasākumiem atteikties, visas paredzētās izmaiņas jāsaskaņo ar Pasūtītāju.
Galīgo lēmumu par izvēlētiem risinājumiem pieņem Pasūtītājs.

	Šajā Projektēšanas uzdevumā nenorādītie tehniskie nosacījumi neatbrīvo Projekta autoru no atbildības par pareizu aprēķinu veikšanu, būvkonstrukciju, iekārtu, sistēmu veidu un tipu atbilstošu izvēli un ieprojektēšanu.

	15. IZSTRĀDES TERMIŅI:

	· Būvniecības ieceres dokumentācijas – paskaidrojuma raksta (vienkāršota pārbūve) izstrādes kopējais termiņš, ieskaitot neatbilstību novēršanu 90 dienas no līguma noslēgšanas dienas.

	16. AUTORUZRAUDZĪBA

	· Autoruzraudzības ietvaros autors veic projekta labojumus, precizējumus bez papildus apmaksas, gadījumā, ja būvniecības laikā konstatētas paskaidrojuma raksta kļūdas, vai nesaskaņa ar situāciju dabā, nepieciešamības gadījumā noformējot rasējumus, projekta izmaiņu saskaņošanai.  
· Autoruzraugam jāpiedalās Pasūtītāja organizētajās sanāksmēs, lai pārrunātu Objekta būvniecības izpildes norisi, pēc uzaicinājuma jāpiedalās tās komisijas darbā, kura pieņem objektu ekspluatācijā.
· Autoruzraugam ir pienākums izvērtēt, izanalizēt un saskaņot Būvuzņēmēja iesniegtos neparedzēto darbu, papildus darbu tāmes. Saskaņojot neparedzēto darbu tāmi vai papildus darbu tāmi, Autoruzraugs apliecina, ka tāmē iekļautie izcenojumi ir adekvāti un atbilst tirgus situācijai, kā arī izcenojumi nav mākslīgi palielināti.
· Sanāksmju daudzums atbilstoši darba apjomiem. Sanāksmes notiek reizi nedēļā, kā arī pēc Pasūtītāja izsaukuma.



2.DAĻA
“Daugavpils  Centra  vidusskolas ēkas  Kandavas ielā 17  sporta  nodarbību  telpu  bloka  telpu apdares un inženiertīklu  atjaunošana / ierīkošana¨ , 
(telpu grupas kadastra apzīmējums Nr.0500 001 0914 001), 
paskaidrojuma raksta (vienkāršota pārbūve) izstrādāšana un autoruzraudzība.

1. Iepirkums paredz:
1.1. Paskaidrojuma raksta (vienkāršota pārbūve) “Daugavpils Centra vidusskolas ēkas Kandavas ielā 17   sporta  nodarbību  telpu  bloka telpu apdares un inženiertīklu atjaunošana / ierīkošana, (telpu grupas kadastra apzīmējums Nr.0500 001 0914 001)”  izstrādāšana un autoruzraudzība;
1.2. Būvdarbu autoruzraudzību.
2. Paskaidrojuma raksta (vienkāršota pārbūve) jāizstrādā un autoruzraudzība jāveic saskaņā ar normatīvo aktu prasībām atbilstoši Atklāta konkursa nolikumam.
3. Izstrādājot  paskaidrojuma raksta (vienkāršota pārbūve), nodrošināt ēkas vai tās daļas konstrukciju noturību, ugunsdrošību, lietošanas drošumu, arhitektonisko kvalitāti, jaunu inženiertīklu ierīkošanu vai esošo pārbūvi, lai nodrošinātu būvniecības ieceres un ēkas atbilstību normatīvo aktu prasībām, atbilstību paredzētajam lietošanas veidam un normatīvajiem aktiem, kā arī trešo personu īpašuma tiesību ievērošanu.
4. Izpildītājam jānodrošina projektēšanai nepieciešamo materiālu un dokumentu (tehnisko noteikumi, īpašie noteikumi, u.c.) pieprasīšana no atbildīgo institūciju puses un/vai aktualizēšanu. Paskaidrojuma raksta (vienkāršota pārbūve) sastāvs - atbilstoši Ministru kabineta noteikumu Nr.529 „Ēku būvnoteikumi”. Būvniecības darbu izmaksu aprēķins izstrādājams atbilstoši Ministru kabineta noteikumiem Nr.239 „Noteikumi par Latvijas  būvnormatīvu LBN 501-17 „Būvizmaksu noteikšanas kārtība””. Pasūtītāja būvniecības koptāmes sastāvā paredzēt arī autoruzraudzības izmaksas. Piedāvātajai autoruzraudzības izmaksu pozīcijai jābūt fiksētai un to nedrīkst pārrēķināt. Visas atsauces uz materiālu un izstrādājumu izgatavotāju firmām, kuras norādītas projektā, liecina tikai par šo izstrādājumu kvalitāti un apkalpošanas līmeni. Specifikācijās norādīto materiālu un izstrādājumu nomaiņa ir iespējama ar citiem tehniski ekvivalentiem materiāliem un izstrādājumiem, iepriekš saskaņojot ar projekta autoriem un pasūtītāju.
5. Izpildītājs apņemas veikt autoruzraudzību atbilstoši izstrādātajam un saskaņotam Paskaidrojuma rakstam (vienkāršota pārbūve), noteikumiem Nr.500 “Vispārīgie būvnoteikumi” un citiem būvniecību regulējošajiem normatīvajiem aktiem. Izpildītājs ir atbildīgs par to, lai visā līguma izpildes laikā tam būtu spēkā esošas licences, sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem. Par autoruzraudzības veikšanu objektā līgums tiks noslēgts atsevišķi pēc tam, kad pasūtītājs būs veicis iepirkumu par būvniecību, izvēlējies iepirkuma uzvarētāju un precizējis būvdarbu izpildes termiņus.

	1.
	PASŪTĪTĀJS
	Daugavpils pašvaldības centrālā pārvalde, reģ. Nr. 90000077325, 
adrese: Kr. Valdemāra iela 1, Daugavpils, LV-5401, Latvija

	2.
	OBJEKTA ADRESE
	Daugavpils  Centra  vidusskola ,
Kandavas  iela 17, Daugavpils, Latvija, LV-5401
Telpu grupas kadastra apzīmējums Nr. 0500 001  0914 001

	3.
	ĒKAS GALVENAIS IZMANTOŠANAS VEIDS
	1263 – skolas, universitātes un zinātniskajai pētniecībai  paredzētās  ēkas

	4.
	INFORMĀCIJA PAR BŪVI
	Būves grupa - III grupa
Būves kopējā platība – 5280.7 m2
Būves apbūves laukums – 2091.0 m2
Stāvu skaits – virszemes - 4, pazemes – 1
Telpu grupa kadastra apzīmējums Nr. 0500 001 0914 001

	5.
	BŪVNIECĪBAS VEIDS
	Paskaidrojuma raksts (vienkāršota pārbūve)

	6.
	PASŪTĪTĀJA  ATBILDĪGAIS
PĀRSTĀVIS
	Nadežda Šapkova, Daugavpils pašvaldības centrālās pārvaldes Īpašuma pārvaldīšanas departamenta Nekustamā  īpašuma attīstības nodaļas būvuzraugs,       tālr. 65404341, nadezda.sapkova@daugavpils.lv

	7. 
	OBJEKTA NOVIETNE UN RAKSTUROJUMS
	Ēka atrodas Daugavpilī, tā ir pieslēgta pilsētas ūdensapgādes, kanalizācijas, siltumapgādes un  elektroapgādes tīkliem. 
Objekta apsekošana (pēc nepieciešamības) kopā ar Pasūtītāja pārstāvi, precizējot Pasūtītāja prasības tehnisko dokumentācijas izstrādei.

	8.
	PROJEKTĒŠANAS MĒRĶIS UN UZDEVUMS
	Nodrošināt Daugavpils Centra  vidusskolas sporta nodarbību telpu bloka atbilstību MK noteikumu prasībām, iekārtu, aprīkojuma funkcionēšanu atbilstoši spēkā esošiem būvnormatīviem, standartiem, sanitārajām normām

	9.
	PRASĪBAS IZSTRĀDĀT:

	9.1.
	PASKAIDROJUMA RAKSTĀ IETVERAMIE
RISINĀJUMI
	Norādījumi veicamajiem darbiem
Veikt pārbūves darbus (telpu grupa kadastra apzīmējums Nr. 0500 001 0914 001) telpās:  pirmā stāva telpās Nr. 27, 28, 29, 30, 31, 32, 33, 34, 35, 36, 37, 38, 39, 40, 41 un 42 (numerācija  atbilstoši  būves kadastrālās uzmērīšanas lietas datiem).

Norādījumi par tehniskās dokumentācijas sagatavošanu:

Demontāžas darbi: 
Paredzēt novecojušo inženiertīklu demontāžu (t. sk. zemgrīdas, starpstāvu pārseguma daļās), durvju bloku demontāžu. Paredzēt starpsienas starp telpām Nr.40 un Nr.41 demontāžu, apvienotā sanitārā mezgla ierīkošanai, nepieciešamības gadījumā (atkarībā no apsekošanas atzinuma rezultātiem) paredzēt pārējo starpsienu nojaukšanu (jauno izbūvi). Papildus norādījumi (nepieciešamības gadījumā) par atsevišķu telpu apvienošanu, sadalīšanu jeb citādi pārplānošanu tiks sniegti projektēšanas gaitā.

Būvkonstrukcijas: 
Izstrādāt tehniskos risinājumus inženiertīklu un norobežojušo konstrukciju šķērsojumiem, ka arī pārsedžu montāžai, lai nodrošinātu durvju ailu platumu normatīvajām prasībām. Nepieciešamības gadījumā, izstrādāt tehniskos risinājumus tehnoloģisko iekārtu (ventilācijas iekārtu montāžas rāmji, u.c.) ierīkošanai.
Iekštelpu apdare: 
Telpu apdarei paredzēt viegli tīrāmus, dezinficējamus un veselībai nekaitīgus materiālus, kurus var viegli atjaunot un remontēt.

Grīdas: 
Paredzēt esošās grīdas (uz grunts) konstrukcijas demontāžu, siltumizolācijas slāņa ierīkošanu, jaunās grīdas izbūvi. Vēlamais risinājums – ekstrudētā putupolistirola siltumizolācijas ieklāšana, hidroizolācijas izbūve, virsmas izlīdzināšana. 
Sporta nodarbību telpā – jaunas grīdas konstrukcijas uzstādīšana amortizējošo paliktņu, grīdas siju uzstādīšanu, cietās koksnes (osis, ozols vai cita materiāls) grīdas seguma ieklāšanu, grīdas slīpēšanu, marķēšanu, lakošanu, grīdlīstu uzstādīšanu. Jānodrošina pagrīdes daļas vēdināšanās. Sanitāros mezglos, dušas telpās un to priekštelpās – labi kopjamas, neslidenas akmens masas flīzes (nodilumizturība PEI 5, atbilstoši DIN EN 154, biezums 8mm, virsma: mat, R10/A). 
Telpās Nr.27, 30, 33, 34...39 – augstvērtīgs līmēts heterogens PVC linoleja segums (ar OSB plātnēm un izlīdzinošo maisījumu) ar šādiem parametriem: biezums 2mm, aizsargkārta ar PUR pārklājumu - 0.7mm, nodilumizturība 34 klase, pretslīdes aizsardzība R10.
Jāveic grīdu konstrukciju tehniskā apsekošana, lai sagatavotu optimālus konstruktīvos risinājumus grīdu pamatņu sagatavošanai. Projekta autors var piedāvāt citas grīdas izbūves konstrukcijas, ja tās ir funkcionālas, tehniski ekonomiski pamatotas. Segumiem jābūt kvalitatīviem, viegli tīrāmiem un kopjamiem, neslideniem.
 
Sienas: 

Sienu attīrīšana no vecās apdares, virsmu izlīdzināšana ar „Rotband” vai analogu apmetumu, virsmu apstrādāšana ar gruntējošu sastāvu, sagatavošana krāsošanai, krāsošana ar izturīgu, labi kopjamu krāsu (tonēta, nodilumizturīga, mazgājamā matētā (spīduma pakāpe 4) akrilātu ūdens dispersijas krāsa sienām, “Nuovamat”, vai analogs). Sanitāro mezglu telpās – flīzētas h = 1,8 m. Rievu kalšana/aizdarīšana, elektroinstalācijas un vājstrāvas tīklu kabeļu montāžai nepieciešamā apjomā. Iepriekš minēto instalācijas kabeļu izvietošanai pieļaujama sienu apdare ar ģipškartona plātnēm.

Griesti:

Paredzēt virsmas attīrīšanu, izlīdzināšanu ar „Rotband” vai analoģisko apmetumu, virsmu apstrādāšanu ar gruntējošu sastāvu, sagatavošanu krāsošanai, krāsošana ar ekoloģisku, nodilumizturīgu, viegli tīrāmu un kopjamu krāsas sastāvu. Metāla konstrukcijas  attīrīšana, sagatavošana krāsošanai un krāsošana.
Projekta autors var piedāvāt citus griestu apdares risinājumus, ja tie ir funkcionāli, tehniski ekonomiski pamatoti.

Ailes:

Esošo, fiziski novecojušo durvju bloku demontāža, jaunu durvju bloku uzstādīšana. Durvīm paredzēt minimālo brīvo ailas platumu 0,9m. Ārdurvīm jānodrošina siltuma caurlaidības koeficientu U≤1.40 (W/m2K) un termisko tiltu siltuma caurlaidības koeficientu ψ≤0,05 (W/mK). Iekštelpām paredzēt jaunu durvju bloku ar gludu, viegli mazgājumu virsmu kopā ar apmalēm un furnitūru uzstādīšanu, ailsānu apdari.

Pārējie darbi: 
Paredzēt triecienizturīga plātņu materiāla vairogu kārbu uzstādīšanu ap centrālapkures radiatoriem. Logu aizsargrežģu demontāža, jauno uzstādīšana. Radiatoru vairogu un logu aizsargrežģu konstrukciju saskaņot ar pasūtītāju un ēkas lietotāju. Projekta autors var piedāvāt citus tehniskus risinājumus, ja tie ir funkcionāli, tehniski ekonomiski pamatoti.
Norādījumi inženiertīklu projektēšanai:

Veikt esošo inženiertīklu tehnisko apsekošanu, veikt inženiertīklu atjaunošanu (elektroinstalāciju, apgaismojumu, ventilāciju, ūdensapgādes un kanalizācijas tīklu, vājstrāvas) nepieciešamā apjomā atbilstoši normatīviem aktiem.

Elektroapgāde

Veikt tehniskās dokumentācijas izstrādi sporta nodarbību bloka elektroinstalācijas atjaunošanai. Jāveic pieejamo un nepieciešamo jaudu precizēšana. Dokumentācijas sadaļu izstrādāt atbilstoši būvnormatīva LBN 261-15 "Ēku iekšējā elektroinstalācija" spēkā esošām un pielietojamām Latvijas Elektrotehniskās komisijas (LEK) energostandartu prasībām. Paredzēt esošo novecojušo gaismekļu demontāžu un utilizāciju. Paredzēt jaunu energoefektīvo LED gaismekļu montāžu (sporta zālei triecienizturīgā izpildījumā IK08). Telpu apgaismojuma līmeni un gaismekļu, rozešu, slēdžu aizsardzības klasi IP, skaitu un to izvietojumu izvēlēties atbilstoši normatīviem. Apgaismojumam telpās jābūt regulējamam, nodrošinot atsevišķu gaismekļu grupu ieslēgšanu/ atslēgšanu ar dubultslēdžu palīdzību.

	Gaismas avota tips
	LED

	Gaismas plūsmas veids
	Simetrisks

	Sistēmas faktiskā gaismas plūsma, ieskaitot optikas zudumus
	3000...3500 lm (sporta zālei ≥10000 lm)

	Gaismekļa efektivitāte lm/W
	98 lm/W

	Gaismekļa kalpošanas laiks ne mazāk kā 9L70/B50:
	40 000h

	Gaismekļa aizsardzības klase (IP), ne mazāka kā:
	IP20 (sanmezgliem IP44)

	Barošanas darba sprieguma diapazons, nominālais
	110 ÷ 240V 50Hz

	Elektroizolācijas drošības klase pēc EN-60598:
	II (otrā)

	Garantijas laiks visām gaismekļa komponentēm (LED, transformators, korpuss), ne mazāks kā:
	vismaz 2 gadi



Spēka un apgaismošanas grupu tīklus paredzēt ar vara kabeļiem (RZ1-K(AS), vai analogu), zem apmetuma (kur tas ir iespējams), montāžas kanālos. Paredzēt evakuācijas ceļu aprīkošanu ar avārijas gaismekļiem „Izeja” ar barošanas blokiem (deg bez sprieguma 1 stundu). Visiem sienu un pārsegumu šķērsojuma vietām izmantot ugunsdrošus montāžas blīvējumus („Hilti”, vai analogs). Paredzēt elektrosadales telpas apsekošanu, tās aprīkojuma nomaiņu. Visu tehnoloģisko iekārtu korpusi, apgaismošanas armatūru korpusi, montāžas plaukti un kanāli, vēdināšanas kanāli un elektrosadalņu korpusi jāsazemē.
Ventilācija

Jāveic sporta nodarbību telpu bloka esošās ventilācijas sistēmas tehniskā apsekošana. Jāparedz funkcionāli nevajadzīgo ventilācijas iekārtu demontāža un izvākšana no telpām.
Uzstādīt autonomu mehāniskās pieplūdes/ nosūces ventilācijas sistēmu sporta zāles telpai (1.stāva telpa Nr.42), izmantojot gaisa apstrādes agregātu ar rekuperāciju. Ventilācijas iekārtu komplektēt ar atbilstošas jaudas kaloriferi vai citu sildierīci gaisa sildīšanai ziemā. Paredzēt ventilācijas iekārtas komplektēšanu ar gaisa dzesēšanas bloku (veicot siltuma pārpalikumu aprēķinu, nepieciešamās dzesēšanas iekārtas jaudas aprēķinu pieplūdes gaisām), izstrādāt tehniskus risinājumus kondensāta novadīšanai no dzesēšanas bloka. Pieplūdes un nosūces gaisa daudzumiem kopumā ir jābūt sabalansētiem. Paredzēt rekuperācijas tipa ventilācijas iekārtas uzstādīšanu, nodrošinot telpās gaisa apmaiņu ≥7 l/s vienam cilvēkam, saskaņā ar Pasaules Veselības organizācijas ieteikumiem. Nepieciešamās iekārtas jaudu aprēķināt ņemot vēra cilvēku skaitu sporta zālē. Iekārta ir jānodrošina ar visiem automātikas un regulēšanas elementiem, t.sk. gaisa apmaiņas daudzuma regulēšana atkarībā no gaisa temperatūras un kvalitātes. Ventilācijas sistēmai jānodrošina darbība VAV režīmā, izmantojot CO2 sensorus. Optimālais VAV darbības režīms jānodrošina ventilācijas apjoms ≥7 l/s vienam cilvēkam un maksimālais CO2 līmenis nodarbību telpās – līdz 1000 ppm. Paredzēt ventilācijas sistēmas aprīkošanu ar trokšņu slāpētājiem; droseļvārstiem, gaisa plūsmas regulēšanai sporta zāles telpā; nepieciešamības gadījumā – ugunsdrošiem vārstiem. Visos gaisa vados ir jāparedz tīrīšanas iespēja visā gaisa vadu garumā, uzstādot tīrīšanas lūkas. Tīrīšanas lūkas jāuzstāda vietās, kuras nodrošina iespēju iztīrīt gaisa vadus 8 – 10m attālumā uz katru pusi. Difuzoru skaitu un izvietojumu izvelēties vienmērīgai gaisa apmaiņai visā sporta zāles apjomā. 
Sanitārajos mezglos un dušas telpās jāparedz jauno kanāla ventilatoru uzstādīšana ar aizsardzības klasi IP44, pieslēdzot tos caur atsevišķiem slēdžiem.
Jāparedz automātiska vēdināšanas sistēmas atslēgšana ugunsgrēka trauksmes laikā. Tehniski ekonomiski pamatotu agregāta tipu un jaudu, kā arī izvietojumu izvēlas dokumentācijas izstrādātājs, saskaņojot to ar Pasūtītāju.
Apkure:
Jāveic sporta nodarbību bloka siltuma zudumu aprēķins un nepieciešamo siltuma jaudu noteikšana, ņemot vērā projektējamus ēkas siltināšanas darbus. Jāparedz novecojušas apkures sistēmas komponentu demontāža un utilizācija. Paredzēt sildķermeņu un siltumapgādes cauruļvadu nomaiņu. Izstrādāt tehnisko dokumentāciju divcauruļu apkures sistēmas ierīkošanai, paredzēt presējamā tērauda cauruļu pielietojumu. Kā siltuma avots telpās jāparedz tērauda radiatori vai konvektori ar spiediena izturību 10 bar. Radiatoriem paredzēt noslēgarmatūras, termoregulatoru un atpakaļgaitas ierobežotāju uzstādīšanu. Paredzēt katram stāvvadam regulēšanas, noslēgšanas un iztukšošanas iespēju, to aprīkošanu ar automātiskiem atgaisošanas mezgliem. Veikt projektējamās apkures sistēmas hidraulisko aprēķinu, noteikt radiatoru termostatisko vārstu un stāvvadu balansēšanas vārstu iestatījumu vērtības. Paredzēt spiediena krituma regulatoru un citas regulējošās armatūras uzstādīšanu nepiederošiem nepieejamā vietā (vai tās apšūšanu un apkalpošanas lūku uzstādīšanu).
Projekta autors var piedāvāt citus materiālus, ja tie ir funkcionāli, tehniski ekonomiski pamatoti.
Ūdensapgādes un kanalizācijas tīkli

Fiziski novecojušo sanitārtehnisko iekārtu (klozetpodi, roku mazgātnes, dušas aprīkojums, kanalizācijas trapi) kopā ar cauruļvadiem (t. sk. zemgrīdas, starpstāvu pārseguma daļās), veidgabaliem, jaucējkrāniem, noslēgarmatūru demontāža, jauna aprīkojuma uzstādīšana nepieciešamā skaitā, nodrošinot MK noteikumu Nr. 610 “Higiēnas prasības vispārējās pamatizglītības, vispārējās vidējās izglītības un profesionālās izglītības iestādēm” un Būvju vispārīgo prasību būvnormatīva LBN 200-21 prasību izpildi. Izvēlētajām sistēmām un risinājumiem jāparedz augstu energoefektivitāti un ilgtspēju.

Vājstrāvas  tīkli:
Paredzēt vājstrāvas tīklu (internets, apsardze, videonovērošanas sistēma) saudzīgo demontāžu/atpakaļ uzstādīšanu. Nepieciešamības gadījumā paredzēt novecojušo vājstrāvas tiklu nomaiņu nepieciešamā apjomā. Paredzēt vājstrāvas tīklu aizsardzību pret zibens sekundāro iedarbību atsevišķi no pārsprieguma aizsardzības ierīcēm, kā arī mehānismiem triecieniem.

Ugunsdrošība: 

Būvdarbu apjomos paredzēt esošās ugunsdrošības signalizācijas saudzīgo demontāžu/ atpakaļ uzstādīšanu, pieaicinot sistēmu apkalpojošu organizāciju. Paredzēt evakuācijas avārijapgaismes ierīkošanu. Evakuācijas ceļu norādēm projektā jāparedz izmantot armatūras ar ~ 6W LED kompaktspuldzēm. Nepieciešamības gadījumā paredzēt papildus autonomo ugunsgrēka detektoru uzstādīšanu virs piekārtiem griestiem vietās, kur to pieprasa CEN/TS54-14.


Norādījumi sporta nodarbību iekārtai:
Jāparedz fiziski novecojušo sporta nodarbību iekārtu demontāža, jaunu, sekojošu iekārtu uzstādīšanu:
1. Jaunas vingrošanas sienas un vingrošanas aprīkojums;
2. Basketbola laukuma aprīkojums (Basketbola grozu konstrukciju uzstādīšana, komplektā rūdītā stikla vairogiem 180 x 105cm metāla rāmī, FLEX sacensību atsperu stīpa, tīkliņš. Groza augstuma regulēšanas iespēja 260 - 305cm. Jaunu basketbola grozu ar vairogiem 1,10 x 0,7 m uzstādīšana stiprinot tieši pie sienas, speciāli noapaļoti apakšējo stūru aizsargi);
3. Volejbola laukuma aprīkojums (montējami grīdā un viegli demontējami tīkla stabi un tikls). 
Vides pieejamības prasību nodrošināšana (pēc nepieciešamības): 
1. Drošu risinājumu personu ar kustību traucējumiem nokļūšanai līdz ieejai saskaņā ar Būvju vispārīgo prasību būvnormatīvu LBN 200-21;
2. Konstrukcijas projektēšanu veikt ievērojot “Vides pieejamības vadlīnijas publiskajām būvēm un telpām un publiskajai ārtelpai”;
3. Nodrošināt konstrukcijai pretslīdes virsmu;
4. No ieejas paredzēt panduss  un margas. Margām jābūt izveidotām tādā veidā, lai droši turēties;
5. Paredzēt WC cilvēkiem ar īpašām vajadzībām (ar kustību traucējumiem), tai skaitā  ratiņkrēslā;
6. Konstrukcijas materiāliem jāatbilst lietošanas mērķim, jābūt izturīgiem pret laika apstākļiem un citiem ietekmes faktoriem.

DOP sadaļas izstrāde: 
Veikt darba organizēšanas plāna izstrādi, paredzot tajā būvdarbu zonas norobežošanu, brīdinājuma, aizlieguma un drošības zīmju (piemēram “nepiederošām personām ieeja aizliegta” utt.) izvietošanu. Jāizstrādā risinājums būvizstrādājumu nogādei un izvietojumam iestādes teritorijā. Jāparedz kravas transporta piebraukšanas un būvtehnikas novietošanas vietas, darba zonu norobežošana, aizlieguma un brīdinājuma ceļa zīmju uzstādīšana u.c. nepieciešamie pasākumi. Izstrādāto DOP sadaļu saskaņot ar Pasūtītāju, ēkas lietotāju, nepieciešamības gadījumā ar parējām iesaistītām institūcijām.

	PIEVIENOTIE DOKUMENTI
	6. īpašuma apliecinoši dokumenti, 
7. būves kadastra lieta,
8. projektēšanas uzdevums.

	   11.
	IZPĒTES  DARBI
	Sporta nodarbību bloka būvkonstrukciju un inženiertīklu tehniskās apsekošanas veikšana, t.sk. konstrukciju atsegšana (nepieciešamības gadījumā) un atzinuma sagatavošana atbilstoši Būvju tehniskās apsekošanas būvnormatīva LBN 405-21 prasībām.

	   12.
	ĪPAŠIE NOSACĪJUMI
	6. Izstrādājot paskaidrojuma rakstu telpu apdares atjaunošanai ņemt vērā ēkas telpu izmantošanu,
7. Paskaidrojuma rakstu izstrādes darba gaitā saskaņot darba apjomus un tehniskos risinājumus ar ēkas lietotāju un Pasūtītāju.

	13.
	NEPIECIEŠAMIE SASKAŅOJUMI
	Tehniskās dokumentācijas saskaņošanu ar pasūtītāju, ēkas lietotāju, institūcijām, kuras izdevušas   tehniskos noteikumus un nosacījumus, Daugavpils pašvaldības centrālās pārvaldes Pilsētplānošanas un būvniecības departamentu  veic projektētājs.

	14.
	TEHNISKIE  NOTEIKUMI

	
	ŪDENSAPGĀDEI
	Pieprasa projektētājs

	
	KANALIZĀCIJAI
	Pieprasa projektētājs

	
	SILTUMAPGĀDEI
	Pieprasa projektētājs

	
	ELEKTROAPGĀDEI
	Pieprasa projektētājs

	
	VESELĪBAS INSPEKCIJA
	Pieprasa projektētājs
Projekta neatbilstības gadījumā Veselības inspekcijas prasībām, pasūtītājs nodod projektētajiem neatbilstību novēršanai 

	
	CITI
	Pieprasa projektētājs, ja prasības par citu tehnisku noteikumu nepieciešamību izvirza.
Saņemot negatīvus atzinumus par neatbilstību tehnisko noteikumu prasībām, pasūtītājs nodod tos izpildītājam neatbilstību novēršanai

	15.
	PRASĪBAS PROJEKTA SASTĀVAM, NOFORMĒJUMAM:

	Būvprojekta dokumentācija jāsagatavo atbilstoši Ministru kabineta noteikumiem Nr.545 Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana" prasībām.
Sagatavot izmaksu aprēķinus atbilstoši MK noteikumiem Nr.239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība".
Iesniedzamās dokumentācijas kopsavilkums:
· Tehniskās apsekošanas atzinums;
· Paskaidrojuma raksts ar grafiskiem pielikumiem;
· Darbu apjomu saraksts;
· Būvizmaksu tāme;
· Darbu organizēšanas projekts.

	Būvniecības ieceres dokumentācija jāizstrādā un jāiesniedz: 1 ORIĢINĀLS + 1 DIGITĀLĀ VEIDĀ (PDF un DWG) un būvniecības ieceres dokumentācijas teksta un grafiskās datnes augšupielādēt būvniecības informācijas sistēmā atbilstoši LBN 202-18 “Būvniecības ieceres dokumentācijas noformēšana”.


	Darba specifikācijā var nebūt paredzēti visi veicamie pasākumi. Ja projektēšanas gaitā tehnisku vai ekonomisku apsvērumu dēļ tiek konstatēts, ka lietderīgi veikt vēl citus pasākumus vai no atsevišķiem pasākumiem atteikties, visas paredzētās izmaiņas jāsaskaņo ar Pasūtītāju.
Galīgo lēmumu par izvēlētiem risinājumiem pieņem Pasūtītājs.

	Šajā Projektēšanas uzdevumā nenorādītie tehniskie nosacījumi neatbrīvo Projekta autoru no atbildības par pareizu aprēķinu veikšanu, būvkonstrukciju, iekārtu, sistēmu veidu un tipu atbilstošu izvēli un ieprojektēšanu.

	16. IZSTRĀDES TERMIŅI:

	· Būvniecības ieceres dokumentācijas paskaidrojuma raksta (vienkāršota pārbūve) izstrādes kopējais termiņš, ieskaitot neatbilstību novēršanu 90 dienas no līguma noslēgšanas dienas.

	17. AUTORUZRAUDZĪBA

	· Autoruzraudzības ietvaros autors veic projekta labojumus, precizējumus bez papildus apmaksas, gadījumā, ja būvniecības laikā konstatētas projekta kļūdas, vai nesaskaņa ar situāciju dabā, nepieciešamības gadījumā noformējot rasējumus, projekta izmaiņu saskaņošanai.  
· Autoruzraugam jāpiedalās Pasūtītāja organizētajās sanāksmēs, lai pārrunātu Objekta būvniecības izpildes norisi, pēc uzaicinājuma jāpiedalās tās komisijas darbā, kura pieņem būvobjektu ekspluatācijā.
· Autoruzraugam ir pienākums izvērtēt, izanalizēt un saskaņot Būvuzņēmēja iesniegtos neparedzēto darbu, papildus darbu tāmes. Saskaņojot neparedzēto darbu tāmi vai papildus darbu tāmi, Autoruzraugs apliecina, ka tāmē iekļautie izcenojumi ir adekvāti un atbilst tirgus situācijai, kā arī izcenojumi nav mākslīgi palielināti.
· Sanāksmju daudzums atbilstoši darba apjomiem. Sanāksmes notiek reizi nedēļā, kā arī pēc Pasūtītāja izsaukuma.



Sagatavoja:
Daugavpils pašvaldības centrālas pārvaldes 
Īpašuma pārvaldīšanas departamenta
Nekustamā īpašuma attīstības nodaļas būvuzraugs N.Šapkova

Aktualizācijas datums: 26.07.2024.


